|  |
| --- |
| Številka:007-33/2013-87 |
| Ljubljana, 20. 3. 2017 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: 3. poročilo o delu Medresorske delovne skupine za enotni patentni sistem – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na……… seji dne …………. sprejela naslednji sklep:Vlada Republike Slovenije se je seznanila s tretjim poročilom Medresorske delovne skupine za enotni patentni sistem. mag. **Lilijana Kozlovič** generalna sekretarka Priloga:* Poročilo

Prejmejo: * Ministrstvo za pravosodje
* Ministrstvo za zunanje zadeve
* Ministrstvo za finance
* Ministrstvo za gospodarski razvoj in tehnologijo
* Medresorska delovna skupina za enotni patentni sistem (člani)
* Urad RS za intelektualno lastnino
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Vojko Toman, direktor, Urad RS za intelektualno lastnino
* Janez Kukec Mezek, sekretar, Urad RS za intelektualno lastnino
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Vlada RS je 4. 7. 2013 sprejela sklep (št. 01201-8/2013/3) o ustanovitvi, nalogah in sestavi medresorske delovne skupine za enotni patentni sistem (v nadaljevanju: MDS). Sklep določa tudi, da skupina o svojem delu poroča Vladi RS najmanj enkrat letno. Vlada RS se je s 1. poročilom o delu MDS seznanila na svoji 13. redni seji 11. 12. 2014 (sklep št. 02402-9/2014/4), z 2. poročilom na svoji 91. redni seji 9. 6. 2016 (sklep št. 02402-9/2014/7). 3. poročilo o delu, ki ga podaja MDS v obrazložitvi, obsega obdobje april 2016 – december 2016. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: / |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
| / | / | / | / | / |
| SKUPAJ | **/** | / |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
| / | / | / | / | / |
| SKUPAJ | / | / |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
| / | / | / |
| / | / | / |
| / | / | / |
| SKUPAJ | / | / |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**:

/**II.a Pravice porabe za izvedbo predlaganih rešitev so zagotovljene:**  **/****II.b Manjkajoče pravice porabe bodo zagotovljene s prerazporeditvijo:**  **/****II.c Načrtovana nadomestitev zmanjšanih prihodkov in povečanih odhodkov proračuna:**  **/** |
| **7.b Predstavitev ocene finančnih posledic pod 40.000 EUR:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani: /* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo objavljeno skladno s sedmim odstavkom 9. člena Poslovnika Vlade RS.Gradivo ni predmet usklajevanja z javnostjo. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Zdravko Počivalšekminister |
|  |

**PRILOGA**

**3. POROČILO O DELU MEDRESORSKE DELOVNE SKUPINE ZA ENOTNI PATENTNI SISTEM**

**Uvod**

Vlada RS je dne 4. 7. 2013 ustanovila medresorsko delovno skupino za enotni patentni sistem (v nadaljevanju: MDS), katere temeljna naloga je priprava in uskladitev strokovnih podlag za aktivno sodelovanje predstavnikov RS v okviru pripravljalnih aktivnosti za uvedbo enotnega patentnega sistema. Skupina, ki jo vodi predstojnik Urada RS za intelektualno lastnino, mora o svojem delu enkrat letno poročati Vladi RS.

Vlada se je s 1. poročilom o delu MDS seznanila na svoji 13. redni seji 11. 12. 2014 (sklep št. 02402-9/2014/4), z 2. poročilom pa na svoji 91. redni seji 9. 6. 2016 (sklep št. 02402-9/2014/7). 3. poročilo o delu MDS obsega obdobje april 2016 – december 2016.

MDS se je v obdobju april 2016 – december 2016 sestala šestkrat, vmes pa je komunikacija tekla tudi po e-pošti. Sestava MDS je bila zadnjič posodobljena septembra 2016 skladno s potrebami in spremembami pri posameznih sodelujočih organih (sklep Vlade RS št. 01201-5/2015/7 z dne 22. 9. 2016).

Okvir pravnega delovanja MDS določa t. i. patentni sveženj, ki ga sestavljajo:

* Uredba (EU) št. 1257/2012 Evropskega parlamenta in Sveta z dne 17. 12. 2012 o izvajanju okrepljenega sodelovanja na področju uvedbe enotnega patentnega varstva,
* Uredba (EU) št. 1260/2012 Evropskega parlamenta in Sveta z dne 17. 12. 2012 o izvajanju okrepljenega sodelovanja na področju uvedbe enotnega patentnega varstva v zvezi z veljavno ureditvijo prevajanja,
* Sporazum o Enotnem sodišču za patente, objavljen v Uradnem listu Evropske unije 20. 6. 2013 (v nadaljevanju: Sporazum) in
* Protokol o začasni uporabi k Sporazumu o Enotnem sodišču za patente, podpisan na zasedanju gospodarskega dela Sveta za konkurenčnost 1. 10. 2015.

Uredbi sta veljavni in se bosta uporabljali od dneva začetka veljavnosti Sporazuma (ratificirati ga mora vsaj 13 držav članic EU, vključno z Nemčijo, Francijo in Združenim kraljestvom). Sporazum je podpisalo 25 držav članic EU (Španija, Poljska in Hrvaška ga niso). Od teh jih je že dvanajst (11+1) ratificiralo Sporazum, pri čemer Združeno kraljestvo napoveduje ratifikacijo kljub nameravanemu izstopu iz EU. Okrepljeno sodelovanje trenutno tvori 26 držav članic Evropske unije (Španija in Hrvaška ne).

Za pripravo na uveljavitev enotnega patentnega sistema sta bila na ravni t. i. okrepljenega sodelovanja ustanovljena **Pripravljalni odbor Enotnega sodišča za patente** (Preparatory Committee) in **Ožji odbor Upravnega sveta Evropske patentne organizacije** (Select Committee). Predstavniki Republike Slovenije, ki so člani MDS, aktivno sodelujejo v obeh odborih. Zasedanj Pripravljalnega odbora se udeležujejo predstavniki Ministrstva za pravosodje, zasedanj Ožjega odbora pa predstavniki Urada RS za intelektualno lastnino.

Glavne aktivnosti delovanja MDS so:

* + sodelovanje v Pripravljalnem odboru Enotnega sodišča za patente,
	+ sodelovanje v Ožjem odboru Upravnega sveta Evropske patentne organizacije (v nadaljevanju: EPO) ter
	+ priprava gradiva za ratifikacijo Sporazuma;
	+ usklajevanje aktivnosti v zvezi z ustanovitvijo enote Enotnega sodišča za patente,
	+ vzpostavitev pogojev za začetek delovanja Centra za mediacijo in arbitražo za patente (v nadaljevanju: CAM), ki je del Enotnega sodišča za patente,
	+ ozaveščanje gospodarskih subjektov in javnih raziskovalnih organizacij o spremembi patentnega sistema v Evropi in o posledicah uvedbe le-tega za Republiko Slovenijo.

V nadaljevanju povzemamo glavne poudarke posameznih aktivnosti in delovanja MDS od zadnjega poročanja, tj. za obdobje april 2016 - december 2016.

1. **Ratifikacija Sporazuma in Protokola o začasni uporabi Sporazuma**

Zakon o ratifikaciji Sporazuma o enotnem sodišču za patente je bil pripravljen in usklajen na ravni MDS. Ministrstvo za pravosodje je pripravilo obrazložitev zakona ter pri tem upoštevalo komentarje Urada RS za intelektualno lastnino in Ministrstva za finance. Zakon o ratifikaciji Sporazuma o enotnem sodišču za patente je bil sprejet v Državnem zboru Republike Slovenije na seji dne 22. septembra 2016 in je objavljen v Uradnem listu RS-MP, št. 13/16.

Protokol o začasni uporabi Sporazuma je Republika Slovenija podpisala ob robu Sveta za konkurenčnost, 1. 10. 2015. Za namen sprejema je bil opravljen uradni prevod besedila členov ter pripravljeno gradivo, ki je bilo objavljeno na EU portalu. Protokol o začasni uporabi Sporazuma bo veljal v prehodnem obdobju do uveljavitve Sporazuma v državah podpisnicah. Povzema nekatere strukturne, organizacijske in finančne določbe Sporazuma. Namen take prehodne rešitve je zagotovilo usklajenosti pravnih besedil, odločitev in imenovanj z relevantnimi postopki, ki jih predvideva Sporazum. Tak prehodni režim bi zagotovil tudi dovolj časa za temeljito izvedbo postopkov, zmanjšanje možnosti napak ter rešitev nepredvidenih težav. Pomembna naloga v tem prehodnem obdobju je tudi usposabljanje in imenovanje sodnikov Enotnega sodišča za patente, ki ga ni mogoče izvesti pred uveljavitvijo začasnega režima, ki je določen s Protokolom. Določbe Sporazuma se začnejo začasno uporabljati, ko bo 13 držav podpisnic podpisalo, ratificiralo, sprejelo ali potrdilo Protokol in ratificiralo ali deklariralo, da so dobile parlamentarno odobritev za ratifikacijo Sporazuma (člen 3(1)). To bi zagotovilo dovolj časa za vzpostavitev Enotnega sodišča za patente pred začetkom veljavnosti Sporazuma, obenem pa bi tak postopek zagotovil (nacionalnim) parlamentom nadzor nad ratifikacijskim postopkom.

Ratifikaciji bodo sledile še spremembe v nacionalni zakonodaji. Potrebna je sprememba Zakona o industrijski lastnini.

1. **Finančne posledice Sporazuma**

Ratifikacija Sporazuma ima za Republiko Slovenijo finančne posledice. Sicer ureditev Enotnega sodišča za patente sledi cilju lastnega samo-vzdržnega financiranja na dolgi rok in je predvideno, da se bo proračun sodišča financiral iz lastnih finančnih prihodkov sodišča, vendar bodo predvsem v začetnem obdobju prvih sedem let, ko bo pripad zadev sodišču še relativno majhen, potrebni tudi prispevki sodelujočih držav članic EU (ključ delitve določa tretji odstavek 37. člena). Proračun za prvo leto delovanja sodišča je pripravljen. Na podlagi tega proračuna znaša delež Republike Slovenije 16.346,00 EUR, vendar bo verjetno potreben popravek, saj naj bi se obdobje začasne uporabe začelo 1. 11. 2016, kar pa je že mimo. Pri tem pa je potrebno upoštevati, da bo realen obseg potrebnih sredstev, ki ga bodo države članice zagotavljale v prvih letih delovanja sodišča, razviden šele s pričetkom delovanja sodišča.

Države članice, ki ustanovijo lokalni oziroma regionalni oddelek, morajo zanj zagotoviti tudi zmogljivosti. V začetnem prehodnem obdobju sedmih let pa za tak oddelek zagotavljajo tudi upravno podporno osebje brez poseganja v kadrovske predpise za to osebje. Stroški poslovanja takega oddelka pa bodo kriti iz proračuna sodišča.

Stroški poslovanja CAM (39. člen Sporazuma) ter Centra za usposabljanje sodnikov bodo pravtako kriti iz proračuna sodišča (38. člen Sporazuma). Poslovne prostore CAM ter lokalnega oddelka sodišča bo Republika Slovenija zagotovila iz obstoječega nepremičnega premoženja, pri čemer stroške najema prostorov CAM krije Enotno sodišče za patente, finančna sredstva najema prostorov lokalnega oddelka pa zagotavlja Republika Slovenija. Okvirni finančni izračun za ustanovitev lokalnega oddelka sodišča na območju Slovenije znaša 253.654,00 EUR, pri čemer je ta znesek v proračunski postavki Ministrstva za pravosodje za leto 2017 že zagotovljen.

Potrebna sredstva za delež, ki ga bo nosila Republika Slovenija za sodišče in lokalni oddelek sodišča, se bodo zagotavljala v okviru finančnega načrta Ministrstva za pravosodje skladno s proračunsko prakso, torej ob pripravi posameznih letnih proračunov. Ministrstvo za pravosodje je za leto 2017 v proračunu že rezerviralo sredstva v višini 270.000 EUR, ki naj bi po okvirnih izračunih zadostovala za obveznosti tekočega leta iz tega Sporazuma.

1. **Ustanovitev oddelka Enotnega sodišča za patente**

Republika Slovenija je sprva podpirala zamisel o ustanovitvi regionalnega oddelka s sedežem v Ljubljani, kot možne partnerske države pa so bile identificirane Avstrija, Madžarska in Hrvaška. Hrvaška zaenkrat še ni podpisala Sporazuma, zato sodelovanje z njo ni mogoče. Avstrija je slovensko ponudbo zavrnila, saj je po preučitvi vseh dejavnikov zaključila, da je zanjo gospodarsko najugodnejša rešitev ustanovitev lastnega lokalnega oddelka. Madžarska je k sodelovanju povabila Republiko Slovenijo (ter druge države Višegrajske skupine). Stekli so prvi neformalni strokovni pogovori o oblikovanju skupnega regionalnega oddelka, ki pa so kasneje zamrli. Naš predlog, da bi sedež sodišča gostila Republika Slovenija, je naletel na negativen odziv madžarske strani, zato smo predlagali, da v primeru, da sedež sodišča prepustimo Madžarski, aktiviramo peti odstavek 7. člena Sporazuma, ki daje možnost, da se v regionalnem oddelku lahko zadeve obravnavajo na več lokacijah. V primeru slovenskih strank bi to pomenilo v Ljubljani. Tudi te rešitve Madžarska ni sprejela z odobravanjem.

Zaradi navedenih razlogov ter številnih prednosti, ki bi jih lokalni oddelek prinesel za slovensko gospodarstvo in za slovenske stranke (dostopnost, nižji stroški za stranke, uporaba slovenskega jezika v postopku, slovenski sodnik v senatu, specializirano sodišče v Republiki Sloveniji, povečanje in ohranjanje znanja na področju patentov …), se Republika Slovenija nagiba k ustanovitvi lokalnega oddelka sodišča. V ta namen Ministrstvo za pravosodje pripravlja vladno gradivo, ki ga bo poslalo v usklajevanje na MDS, nato pa v medresorsko usklajevanje.

1. **CAM**

Sporazum v 35. členu ureja CAM, njegov sedež pa si delita Slovenija in Portugalska. Slovenija aktivno sodeluje v podskupini Pripravljalnega odbora za mediacijo in arbitražo ter usklajuje stališča s portugalsko stranjo. Delovna podskupina je v letu 2015 pripravila Mediacijska pravila in Pravila delovanja CAM (Operativna pravila), v letu 2016 pa je potekala priprav Arbitražnih pravil. Republika Slovenija (s podporo Portugalske) je napovedala, da bo zahtevala ponovno odločanje o pravilih pred Upravnim odborom sodišča, ko bo ta ustanovljen, saj se ne strinjamo z interpretacijo drugega odstavka 35. člena Sporazuma v povezavi z 82. členom Sporazuma glede izvršljivosti poravnav in mediacijskih odločb.

Slovenija je aktivno sodelovala pri pripravi teh dokumentov, ki so že potrjeni s strani Pripravljalnega odbora.

1. **Pripravljalni odbor Enotnega sodišča za patente (Preparatory Committee)**

Pripravljalni odbor Enotnega sodišča za patente sestavljajo vse države podpisnice Sporazuma. Namen Pripravljalnega odbora je, da nadzira delo petih delovnih skupin, ki imajo za nalogo opraviti delo, potrebno za ustanovitev in delovanje sodišča. Način dela Pripravljalnega odbora določajo Pravila delovanja in Program dela. Delovne skupine Pripravljalnega odbora so:

* Pravna skupina (deli se na več podskupin, ena je zadolžena za oblikovanje pravil za mediacijo, pravil za arbitražo ter pravila delovanja CAM)
* Finančna skupina
* Skupina za informacijsko tehnologijo
* Skupina za zmogljivosti
* Človeški viri in usposabljanje

V obdobju od aprila do decembra 2016 je Pripravljalni odbor zasedal štirikrat. Komentarje Republike Slovenije pred vsakim sestankom pripravijo resorji, ki jih nato uskladimo v okviru MDS. Republika Slovenija je bila aktivno udeležena na vseh sestankih, na katerih je podala komentarje na obravnavana gradiva. Naše aktivnosti so še posebej usmerjene v vsa vprašanja, ki zadevajo CAM, katerega sedež si delita Slovenija in Portugalska. Ključno je, da se za CAM zagotovijo pravne podlage, da je CAM ustrezno prikazan v vseh dokumentih, ki so zanj pomembni, ter ustrezna promocija v okviru sodišča, kar mu bo omogočalo uspešno delovanje.

Republika Slovenija ima predstavnika v Pravni skupini, Podskupini za mediacijo in arbitražo, Skupini za zmogljivosti, Skupini za človeške vire in usposabljanje ter v Finančni skupini. Na delo v ostalih skupinah, kjer članov nima, vpliva s sodelovanjem v Pripravljalnem odboru.

Pravna skupina – Naloga pravne skupine je priprava Postopkovnih pravil Enotnega sodišča za patente. Pravila je pripravila strokovna skupina, ki je obravnavala in skušala vključiti večino pripomb različnih deležnikov. Pripombe Republike Slovenije se v večini nanašajo na umestitev CAM in njegovih storitev (promocija postopkov mediacije in arbitraže v okviru postopka pred sodiščem, zagotovitev izvršljivosti mediacijskega dogovora, ekskluzivnost postopka mediacije in arbitraže v okviru CAM). Postopkovna pravila Enotnega sodišča za patente bodo predmet potrditve s strani Pripravljalnega odbora na naslednjem zasedanju, tj. 15. 3. 2017.

Podskupina za mediacijo in arbitražo – Naloge skupine so priprava arbitražnih in mediacijskih pravil ter priprava Operativnih pravil CAM. Mediacijska pravila so bila decembra 2015 potrjena na Pripravljalnem odboru – Republika Slovenija se ni strinjala z določbo, ki se nanaša na izvrševanje poravnave, in je v tem delu napovedala, da bo to točko ponovno odprla, ko se bodo pravila dokončno potrjevala pred Upravnim odborom sodišča v obdobju začasne uporabe Sporazuma. Januarja 2016 je s strani vodje Pravne skupine sledil odziv, da bo sporna določba umaknjena iz Mediacijskih pravil in da bo interpretacijo Sporazuma (35. člena v povezavi z 82. členom) opravilo kasneje sodišče oz. se bo to reševalo v obliki predhodnega vprašanja.

Arbitražna pravila in Operativna pravila CAM so bila potrjena aprila 2016 na Pripravljalnem odboru – tudi pri oblikovanju teh pravil je bila Republika Slovenija zelo aktivna. V skladu s prizadevanji Republike Slovenije Operativna pravila CAM vključujejo možnost, da CAM lahko organizira izobraževanja za mediatorje in arbitre. Glede števila zaposlenih je potrjena možnost, da zaposlitvi ene osebe za polni delovni čas ustreza zaposlitev dveh oseb za polovični delovni čas.

Skupina za zmogljivosti – Je v fazi zbiranja podatkov glede bodočih prostorov regionalnih in lokalnih oddelkov sodišča v državah članicah. Določena vprašanja ostajajo še odprta in so predmet obravnave različnih skupin (finančne, pravne ter IT skupine). Poleg tega se vse države še niso opredelile, za katero možnost se bodo odločile – prenos pristojnosti na centralne oddelke, oblikovanje regionalnega oddelka ali lastnega lokalnega oddelka sodišča. Trenutno je izkazan interes oblikovanja Nordijsko-Baltskega regionalnega oddelek s sedežem na Švedskem ter oblikovanja lokalnih oddelkov Avstrije, Belgije, Finske, Italije, Nemčije in Slovenije.

Skupina za človeške vire in usposabljanje – Skupina je pripravila dokument z natančnim opisom postopka rekrutiranja sodnikov. Dokončan je tudi dokument, ki določa plače sodnikov ter dodatke. Pokojninski in zdravstveni sistem ter sistem socialne varnosti pripravlja zunanji izvajalec. Sledila bo ureditev statusa zaposlenih na sodišču in v obeh centrih ter okvir za izobraževanje. Pripravljen je že osnutek pozivov za zaposlovanje. Razgovori za zaposlitev se lahko pričnejo šele, ko začne veljati Protokol o začasni uporabi.

Finančna skupina – Skupina je pripravila osnutek proračuna, ki je pripravljen na osnovi ocen števila zaposlenih. Število se bo z leti povečevalo. Prvi izračun za oceno prispevka držav članic je narejen, vendar pa je vse odvisno od števila ratifikacij ter pravilne ocene števila zaposlenih na sodišču.

Pripravljalni odbor, ki naj bi s svojim delom zaključil poleti 2016 zaradi odprtih vprašanj, ki jih prinaša BREXIT, z delom še ni zaključil. Naslednji, zadnji, sestanek je sklican za 15. 3. 2017.

1. **Ožji odbor Upravnega sveta EPO (Select Committee)**

Ožji odbor je bil ustanovljen v skladu z 9. členom Uredbe (EU) št. 1257/2012 dne 20. 3. 2013. Ukvarja se z implementacijo obeh uredb EU.

Kratek povzetek glavnih nalog Ožjega odbora:

1. zagotoviti upravljanje in nadzor dejavnosti (predvsem upravnih nalog), ki so jih sodelujoče države članice okrepljenega sodelovanja dodelile Evropskemu patentnemu uradu (v nadaljevanju: EPU);
2. določiti višino pristojbin za podaljšanje veljavnosti evropskega patenta z enotnim učinkom;
3. določiti delež razdelitve pristojbin za podaljšanje veljavnosti evropskega patenta z enotnim učinkom – t. i. delitveni ključ.

Ožji odbor je določil višino pristojbin za podaljšanje veljavnosti, pri čemer je upošteval t. i. »Real TOP4« - seštevek pristojbin tistih držav članic, v katerih je število evropskih patentov, vpisanih v nacionalne registre (»validiranih«), najvišje (Nemčija, Francija, Združeno kraljestvo in Nizozemska). Hkrati so pristojbine določene dovolj visoko, da bo skupaj s pristojbinami, ki se EPU plačajo pred podelitvijo patenta, zagotovljen uravnotežen proračun EPU.

Za posebne subjekte, kot so mala in srednje velika podjetja (MSP), je predvideno znižanje pristojbin, z namenom pospeševanja inovacij in spodbujanja konkurenčnosti evropskih podjetij.

50 % pobranih pristojbin za podaljšanje veljavnosti evropskega patenta z enotnim učinkom pripada EPU, drugih 50 % se razdeli sodelujočim državam članicam. Ključ delitve je določen na podlagi naslednjih poštenih, pravičnih in ustreznih meril:

(a) število patentnih prijav;

(b) velikost trga, ob določitvi najnižjega zneska, ki ga prejme vsaka sodelujoča država članica;

(c) nadomestila sodelujočim državam članicam, če:

(i) njihov uradni jezik ni angleščina, nemščina ali francoščina;

(ii) imajo malo patentnih prijav;

(iii) so članstvo v EPO pridobile razmeroma nedavno.

V obdobju april – december 2016 se je Ožji odbor sestal enkrat, pri čemer je sprejel administrativna pravila in s tem zaključil pravni okvir priprav za vzpostavitev sistema evropskih patentov z enotnim učinkom. Sedaj poteka delo na tehničnem nivoju, kar vključuje predvsem pripravo zbirk podatkov za izmenjavo z uradi držav članic.

Na svoji zadnji seji v letu 2016 (20. seja dne 25.10.2016) je odbor formalno potrdil Administrativna navodila za izvajanje 7. člena Pravilnika o delitvi pristojbin med države članice. S tem je poleg dveh uredb, ki predstavljata glavni pravni okvir, in štirih v decembru 2015 sprejetih pravilnikov (Pravilnik glede enotne patentne zaščite, Pravilnik o pristojbinah za enotno patentno zaščito, Pravilnik glede delitve deleža pristojbin med države članice ter Proračunska in finančna pravila) opredeljen še dokončni pravni okvir, ki vključuje pravila za izvajanje ter proračunska in finančna pravila, višino pristojbin za vzdrževanje evropskega patenta z enotnim učinkom ter pravila glede razdeljevanja pristojbin za vzdrževanje (vključno s stalnimi stroški) med EPO in države članice.

S sprejetjem omenjenih pravilnikov in administrativnih navodil so pravne, tehnične in operativne priprave za uvedbo evropskega patenta z enotnim učinkom končane in s tem zaključena glavna naloga odbora. Republika Slovenija je uspela uveljaviti svoje interese glede izračunavanja referenčnega leta pri t. i. »safety net« v povezavi z delitvenim ključem. Ta seja zato predstavlja mejnik v delu Ožjega odbora. Za naprej ostaja stalna naloga tega odbora: upravljanje in nadzor dejavnosti, povezanih s 1. točko 9. člena Uredbe EU št. 1257/2012 Evropskega parlamenta in Sveta z dne 17. 12. 2012 o izvajanju okrepljenega sodelovanja na področju uvedbe enotnega patentnega varstva.

V letu 2017 sta načrtovani dve seji odbora, prva bo predvidoma konec junija 2017. Po sprejetju pravnega okvirja torej delo odbora prehaja v drugo fazo, v kateri bo potrebno spremljati delovanje sistema kot takega in po potrebi prilagajati predpise.

1. **Aktivnosti ozaveščanja in promocije**

Urad RS za intelektualno lastnino je maja 2015 naročil izvedbo analize učinkov uvedbe evropskega patenta z enotnim učinkom na slovensko gospodarstvo, ki jo je izdelala ekspertna skupina Ekonomske Fakultete Univerze v Ljubljani. Analiza je bila predstavljena javnosti na konferenci »Evropski patent z enotnim učinkom: priložnost ali izziv?«, ki jo je Urad RS za intelektualno lastnino izvedel v sodelovanju z EPU in ob podpori Gospodarske zbornice Slovenije dne 5. 5. 2016. Namen konference je bila odprta in strokovna razprava, ki je zainteresirano strokovno in širšo slovensko javnost celovito seznanila z aktualnim dogajanjem na področju. Na njej so sodelovali uveljavljeni in priznani domači ter tuji strokovnjaki, kot tudi predstavniki različnih institucij, ki aktivno sodelujejo pri vzpostavitvi Enotnega patentnega sodišča in evropskega patenta z enotnim učinkom. Udeleženci so imeli možnost pridobiti kakovostne in ažurne informacije o aktivnostih vezanih na delo Ožjega odbora Upravnega sveta EPO in Pripravljalnega odbora Enotnega sodišča za patente. Predstavljene so bile tudi možnosti alternativnega reševanja sporov, katere prinaša nov sistem. Slednje je še posebej pomembno ob tem, da je v Republiki Sloveniji tudi sedež CAM. Dogodek se je zaključil z okroglo mizo, na kateri so lahko različni deležniki izmenjali poglede in stališča vezana na evropski patent z enotnim učinkom in Enotno sodišče za patente.